Tirsdag klokken 18 blev de første løbere sendt af sted på årets Smuk Kvindeløb i Aalborg. Ruten startede ved Elbjørn på Aalborg Havn, og var på fem kilometer. Allerede inden løbet havde 2256 tilmeldt sig. Løberne blev sendt af sted forskudt alt efter, hvor hurtigt de kunne løbe. Løbet er det første i rækken af fire SMUK Kvindeløb rundt omkring i Danmark. I Aalborg arrangeres løbet af Aalborg Orienteringsklub.

Referat:
Klokken 18 lød startskuddet til årets Smuk Kvindeløb i Aalborg. 2256 kvinder og børn var forhåndstilmeldte.